# A napfény íze

### A Wikipédiából, a szabad lexikonból.

A napfény íze
Rendező: | Szabó István
Producer: | Hámori András Lantos Róbert
Forgatókönyvíró: | Szabó István Israel Horovitz
Főszerepben: | Ralph Fiennes Jennifer Ehle Rosemary Harris Rachel Weisz Molly Parker
Deborah Kara Unger
William Hurt
Törőcsik Mari
Zene: | Maurice Jarre
Operatőr: | Koltai Lajos
Jelmeztervező: | Szakács Györgyi
Bemutató: | 2000. január 27.
Időtartam: | 170 perc
Díj(ak): |
Nyelv: | magyar
IMDb

A napfény íze (angol címe: Sunshine) 1999-ben készült magyar-osztrák-német-kanadai történelmi dráma.

## [szerkesztés] Tartalom

Figyelem: Itt a cselekmény részleteit vagy a végkifejletét is olvashatod.

A film a Sonnenschein család 20. századi történetét követi végig három nemzedéken keresztül. A filmcím a dédapa, Sonnenschein Áron által felfedezett gyógynövényből készült likőrre, a Napfényre utal.

Sonnenschein Áron egy vidéki kocsmáros az Osztrák-Magyar Monarchiában, az általa kifejlesztett gyógynövényből készült ital, a Napfény íze nagy sikert arat a kocsmájában. Egy balesetben a szeszfőzde felrobban, vele együtt meghal Áron is. Fia, Manó, mindössze a Napfény íze receptjét tartalmazó füzettel útnak indul, és Pestre érkezik, ahol hamarosan sikeres lesz, és saját szeszfőzdét nyithat. Itt tovább gyártja a Napfény ízét.

Két fia születik, akik közül Ignác, sikeres jogász lesz. Jogi pályáján akadály jelent az idegen hangzású név, ezért testvérével, és velük élő unokahugával együtt egy magyar nevet vesznek fel. Választásuk a Sors névre esik. Ignác a Monarchia hű alattvalója, aki teljességgel aláveti magát a császár akaratának, értékrendjének középpontjában a császári hatalom áll. A Monarchia bukása után megkeseredett ember lesz, majd pár évvel később meg is hal.

Ignác fia, Ádám, sikeres vívó lesz. Azonban ahhoz, hogy nemzetközi sikereket érhessen el, be kell lépnie a vitézi klubba. A klub feltételei szerint kikeresztelkedik, lemond zsidó vallásáról. A berlini olimpián a magyar csapat tagjaként olimpiai bajnok lesz. A zsidótörvények bevezetésekor nem hagyja el Magyarországot, bízva abban, hogy sikeres sportpályafutása miatt elkerüli az internálást. Hamarosan elfogják, és fiával együtt munkaszolgálatosként a frontra küldik. Az egyik magyar tábori őr felszólítására sem alázkodik meg, ezért egy kötélre kötik, és jeges vízzel öntözik, míg meg nem fagy. Haláláig büszke volt elért eredményeire, az őrző tiszt által elvárt „Mocskos disznó vagyok” helyett azt ismételgeti, „Sors Ádám, magyar olimpiai bajnok”. Halálát végignézi fia, Iván is.

Iván nem tudja megbocsátani magának, hogy nem tudott segíteni haldokló apján, ezért a háború után beáll titkosrendőrnek, és részt vesz a tisztogatási akciókban. Elkötelezett híve a zsidók meghurcolásában részvevők kézrekerítésében. Amikor egyik felettesére, a koncentrációs tábort is megjárt jóbarátjára kell terhelő adatokat összehoznia „cionista összeesküvés” vádja miatt, ellenszegül főnöke parancsának. A hatalomban csalódva, részt vesz az 1956-os forradalomban, ezért börtönbe zárják. Szabadulása után megtalálja szülei névváltoztatást igazoló papírjait, így ismét felveszi az ősi Sonnenschein nevet. Élete fő céljának most már azt érzi, hogy elmesélje családja tragikus sorsát.

## [szerkesztés] Érdekességek

- Sors Ádám élete több tekintetben is Petschauer Attila olimpiai bajnokét mintázza.
- Ralph Fiennes játssza mindhárom generáció főhősét, Ignácot, Ádámot, és Ivánt.
- Vali, a családhoiz fogadott unokatestvér megjelenik mindhárom szakaszban; Ignác feleségeként, Ádám édesanyjaként, és Iván nagymamájaként.
- A Napfény receptjét tartalmazó füzet eltűnik, a film későbbi részében afféle legendaként jelenik meg, míg a film végén Iván leselejtezi a család régi emlékeit, kacatjait, ezzel akarván új életet kezdeni. A film záró jelenetében Iván egy elhullatott füzetet is feldob a kacatokat szállító teherautóra, amely a látószögünk előtt elrepülve látható, hogy a Napfény receptjét tartalmazta.

## [szerkesztés] Díjak, jelölések

Év | Díj | Eredmény | Kategória | Díjazott/Jelölt
--- | --- | --- | --- | ---
1999 | European Film Awards | Győzelem | Legjobb színész | Ralph Fiennes
1999 | European Film Awards | Győzelem | Legjobb operatőr | Koltai Lajos
1999 | European Film Awards | Győzelem | Legjobb forgatókönyvíró | Szabó István, Israel Horovitz
1999 | European Film Awards | Jelölés | Legjobb film | Hámori András, Lantos Róbert
2000 | Genie Awards | Győzelem | Legjobb film | Hámori András, Lantos Róbert
2000 | Genie Awards | Győzelem | Best Overall Sound | Daniel Pellerin, Keith Elliott, Glen Gauthier, Peter Kelly
2000 | Genie Awards | Győzelem | Best Sound Editing | Jane Tattersall, Fred Brennan, Dina Eaton, Andy Malcolm, David McCallum
2000 | Genie Awards | Jelölés | Best Achievement in Art Direction/Production Design | Kovács Attila
2000 | Genie Awards | Jelölés | Best Achievement in Costume Design | Szakács Györgyi
2000 | Genie Awards | Jelölés | Best Achievement in Direction | Szabó István
2000 | Genie Awards | Jelölés | Best Music Score | Maurice Jarre
2000 | Genie Awards | Jelölés | Best Performance by an Actor in a Leading Role | Ralph Fiennes
2000 | Genie Awards | Jelölés | Best Performance by an Actor in a Supporting Role | James Frain
2000 | Genie Awards | Jelölés | Best Performance by an Actor in a Supporting Role | William Hurt
2000 | Genie Awards | Jelölés | Best Performance by an Actress in a Leading Role | Jennifer Ehle
2000 | Genie Awards | Jelölés | Best Performance by an Actress in a Leading Role | Rosemary Harris
2000 | Genie Awards | Jelölés | Best Performance by an Actress in a Supporting Role | Deborah Kara Unger
2000 | Genie Awards | Jelölés | Best Performance by an Actress in a Supporting Role | Rachel Weisz
2001 | Golden Globe | Jelölés | Legjobb rendező | Szabó István
2001 | Golden Globe | Jelölés | Legjobb film - dráma |
2001 | Golden Globe | Jelölés | Best Original Score - Motion Picture | Maurice Jarre
2001 | Hungarian Film Critics Awards | Győzelem | Special Award | Szabó István
2001 | Political Film Society | Győzelem | Demokrácia |
2001 | Political Film Society | Jelölés | Emberi jogok |
2001 | Satellite Awards | Győzelem | Best Performance by an Actress in a Supporting Role, Drama | Jennifer Ehle, Rosemary Harris
2000 | Writers Guild of Canada | Győzelem |  | Israel Horovitz, Szabó István

## [szerkesztés] Külső hivatkozások

- A filmről a Port.hu-n
- A filmről az Intercom.hu-n
- Sunshine (1999) az IMDb-n
- A napfény íze elemzés a Csapnivalóban

A lap eredeti címe "http://hu.wikipedia.org../../../a/_/n/A_napf%C3%A9ny_%C3%ADze.html"

Kategóriák: 1999 filmjei | Magyar filmek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Português